5.4.2023
FI
Euroopan unionin virallinen lehti
C 125/43 Tiistai 13. syyskuuta 2022
58.
kehottaa komissiota edistämään EU:n metsien suojelua koskevia normeja ja tavoitteita kansainvälisellä tasolla;
59. kehottaa komissiota käynnistämään uudelleen neuvottelut kansainvälisestä oikeudellisesti sitovasta metsäyleissopi­ muksesta, jolla edistettäisiin metsien hoitoa, suojelua ja kestävää kehittämistä ja jossa määrättäisiin metsien monipuolisista ja täydentävistä toiminnoista ja käyttötarkoituksista, kuten uudelleenmetsittämistä, metsittämistä ja metsien suojelua edistävistä toimista, ja jossa otetaan huomioon nykyisten ja tulevien sukupolvien sosiaaliset, taloudelliset, ekologiset, kulttuuriset ja henkiset tarpeet sekä tunnustetaan kaikenlaisten metsien elintärkeä rooli ekologisten prosessien ja ekologisen tasapainon ylläpitämisessä ja tuetaan alkuperäiskansojen, niiden yhteisöjen ja muiden yhteisöjen ja metsissä asuvien identiteettiä, kulttuuria ja oikeuksia; 60. kehottaa unionia noudattamaan kehitykseen vaikuttavien politiikkojen johdonmukaisuuden periaatetta ja varmistamaan kehitys-, kauppa-, maatalous-, energia- ja ilmastopolitiikkansa johdonmukaisuuden; panee merkille metsäteollisuuden myönteiset taloudelliset, yhteiskunnalliset ja ympäristövaikutukset ja kehottaa investoimaan edelleen tutkimukseen, innovointiin ja tekniseen kehittämiseen; 61. kehottaa komissiota edistämään peililausekkeita kansainvälisillä biotalousmarkkinoilla ja hyödyntämään yleiseu­ rooppalaisia ja kansainvälisiä kumppanuuksia ja ulkomaankauppasopimuksia EU:n ilmastotavoitteen ja metsien kestävän käytön edistämiseksi EU:n ulkopuolella; o o 62.
o
kehottaa puhemiestä välittämään tämän päätöslauselman neuvostolle ja komissiolle.